Han har examen artium fra Namdal gymnas fra 1975, og tok lærerutdannelse ved Alta lærerhøgskole og Levanger lærerhøgskole 1977–1980. Han har også historiestudier fra Bodø distriktshøgskole, pedagogisk utdannelse fra Universitetet i Trondheim og lederutdannelse fra Høgskolen i Levanger. Ryan var lærer 1975–1977 og 1980–1987, rektor 1987–1991, lærer og pedagogisk konsulent 1991–1992, distriktsarbeidssjef 1994–1997 og daglig leder i Indre Namdal regionråd 1997–2001.